cyanic-selkie/wikianc huggingface dataset:
Sosialisme
Den russiske revolusjon
Den revolusjonære tradisjonen ble etter den russiske revolusjonen i 1917 dominert av ideene til Vladimir Lenin. Mens Marx mente at en sosialistisk revolusjon kun kunne skje i et utvikla samfunn, framhevet Lenin at en sosialistisk revolusjon kunne skje i et tilbakeliggende land som Russland, men at revolusjonen da måtte gjennomføres av et eliteparti av profesjonelle revolusjonære. Etter revolusjonen utviklet denne tradisjonen, som nå tok i bruk begrepet leninismen eller marxismen-leninismen om seg selv, seg til et forsvar for at det kommunistiske elitepartiet også måtte ha en dominerende maktposisjon i den nye staten som ble utviklet. Under Josef Stalin ble denne tanken brukt til å legitimere undertrykkelse av all opposisjon mot ledelsen i kommunistpartiet, både i og utenfor kommunistpartiet.
Det finnes også en tendens innenfor revolusjonær marxisme, som særlig har blitt målbåret av Rosa Luxemburg, som er kritisk mot partidiktaturet som ble utviklet i Sovjetunionen og de seinere kommuniststyrte statene i Kina, Øst-Europa, Vietnam, Nord-Korea og Cuba.
Perioden etter den andre verdenskrig
Etter andre verdenskrig har det innenfor den reformistiske tradisjonen oppstått et skille mellom venstresosialister, som opprettholder marxismens opprinnelige målsetting om å avskaffe kapitalismen og privat eiendom over produksjonsmidler, og mer moderate sosialdemokrater som i dag framhever blandingsøkonomien som en ideell samfunnsform. Samtidig finnes det innenfor den vestlige verden grupper som vil ha et fullstendig brudd med kapitalismen som produksjonsform.
Sosialistiske partier i Norge
De partiene i norsk politikk som i dag tilhører den sosialistiske fløyen er Sosialistisk Venstreparti (SV), Norges Kommunistiske Parti (NKP) og Rødt. I tillegg omtales gjerne Arbeiderpartiet som en av de sosialistiske partiene, da som et synonym på venstresiden
Kritikk av sosialismen
Kritikere av de kollektivistiske tanker som ligger til grunn for sosialismen, omfatter bl.a. individualister, liberalister, og Ayn Rand, som anser det som grunnleggende umoralsk at fellesskapet skal kunne overta privat eierskap fra individet, og viser til at land som har prøvd dette som økonomisk system har opplevd konsekvenser som sult, inflasjon og et lite effektivt miljø som ikke oppmuntrer til innovasjon. I tillegg har flere selvutnevnt sosialistiske land en blodig historie; eksempelvis Sovjetunionen og Maos Kina, hvor millioner av mennesker ble drept eller døde i sosialismens navn.
Arabisk mesterskap i friidrett 2015
Arabisk mesterskap i friidrett 2015 var den 19. utgaven av dette internasjonale mesterskapet i friidrett for utøvere fra arabiske land. Mesterskapet ble arrangert fra 24. til 27. april 2015 på Khalifa Sports City Stadium i Isa by. Cirka 700 utøvere fra 21 land deltok.
Storseglbevarer
Storseglbevarer (engelsk Lord Keeper of the Great Seal) var et engelsk og senere britisk embete, med ansvar for å vokte det store riksseglet. Embetsinnehaveren var en av riksembetsmennene.
Det store riksseglet ble først tatt i bruk av Edvard bekjenneren, som satte rikskansleren til å vokte det. Fra Thomas Beckets tid ble rikskanslerembetet stadig viktigere, og embetsinnehaveren var ofte opptatt med annet. Han ble ofte sendt utenlands som ambassadør, og fordi det var vanlig å utnevne en biskop var han også opptatt med sine kirkelige plikter. Det var derfor ikke uvanlig av man gav seglet til en visekansler.
Jakob Nielsen, greve av Nørre Halland
Jakob, greve av Nørrhalland (død ca. 1309) var etterkommer av den danske konge Valdemar Seier.
Storseglbevarer
Når det oppstod midlertidige vakanser i rikskanslerembetet begynte man å utnevne en seglvokter, slik at denne svært viktige oppgaven var ivaretatt. Etterhvert utviklet det seg til et fast embete. Utnevnelsen skjedde ganske enkelt gjennom overrekkelsen av seglet, og ikke ved et letter patent slik det var tilfelle med rikskansleren. Hans status ble endelig bestemt under Elizabeth I, da Nicholas Bacon satt i embetet. Det ble da lovfestet (5 Eliz. c. 18) at han skulle ha samme rang, jurisdiksjon, lovmessig status, skikker og privilegier som rikskansleren. Det ble vanlig at vokteren fikk tittelen rikskansler, og beholdt seglet i det embetet.
Marion Mahony Griffin
Marion Lucy Mahony Griffin (født 14. februar 1871 i Chicago, død 10. august 1961 samme sted) var en amerikansk arkitekt, kunstner og antroposof.
Utdannelse
I 1890 startet Mahony Griffin å studere ved MIT i Boston. Hun er den andre kvinnen i MIT sin historie som uteksaminerte med en arkitektutdanning. Hun er den første kvinnen i Illinois og i USA som fikk lisens til å praktisere som arkitekt.
Samarbeid
Mahony Griffin jobbet sammen med arkitekten Frank Lloyd Wright mellom 1895 og 1909. Hennes mest kjente arbeid fra denne perioden er tegningene som er en del av Lloyd Wrights portfolio "Ausgefürthe Bauten un Entwürfe". En viktig årsak til porteføljens suksess er Mahony Griffins distinkte tegneteknikk og -stil.
Hun samarbeidet nært med sin mann, arkitekten og byplanleggeren Walter Burley Griffin. Griffin er kjent for å ha planlagt den australske hovedstaden Canberra, et prosjekt han utviklet sammen med Marion Mahony Griffin. Sammen stod de bak utkastene til 350 bygninger, landskaps- og bygestaltningsprosjekter i USA, Australia og India. Etter at ekteparet flyttet til Australia i 1914, da hennes mann hadde vunnet konkurransen om å planlegge den nye hovedstaden der, tegnet Marion Mahony Griffin en rekke bygninger i Melbourne og Sydney.
I 1919 grunnla ekteparet Greater Sydney Development Association og kjøpte et stort landområde for å utvikle et idyllisk boligmiljø i en arkitekturstil som var tilpasset de naturlige omgivelsene. Under dette arbeidet stiftet ekteparet Griffin i 1926 bekjentskap med teosofien, og etter hvert antroposofien. I 1930 ble Marion Mahony Griffin medlem av Anthroposophische Gesellschaft og hennes mann sluttet seg til året etter. Takket være kontakter i det antroposofiske miljøet fikk de oppdraget om å bygge det nye universitetsbiblioteket i den indiske byen Lakhnau. 11. februar 1937 døde Walter Burley Griffin etter et fall fra et stillas, og Marion Mahony Griffin fullførte prosjektet. Deretter stengte hun kontoret i India og overlot prosjektet i Australia til samarbeidspartneren Eric Nicholls. I 1939 reiste hun tilbake til Chicago, hvor hun jobbet med flere prosjekter og utgav memoarboken The Magic of America.
Kevin Beattie
Beattie startet sin karrière hos Ipswich, som på den tiden var et av de beste lagene i England. Han spilte blant annet FA-cupfinalen i 1978 der Ipswich vant over Arsenal FC. På grunn av en brukket arm fikk han ikke spille UEFA-cupfinalen som Ipswich vant i 1981, men fikk i 2008 tildelt medaljen for sitt bidrag i de tidligere rundene av UEFA-president Michel Platini.
Han spilte 228 ligakamper og scoret 24 mål for Ipswich før han måtte trappe ned på grunn av gjentatte problemer med et skadet kne. Han gjorde noen forsøk på å spille i lavere divisjoner, men måtte gi seg, 28 år gammel.
Jakob Nielsen, greve av Nørre Halland
Jakob var sønn av kong Valdemars sønnesønn, Niels, greve av Nørre Halland, og dennes kone Cæcilie. Jakob ble greve av Halland i 1283, men ble etter mordet på Erik Klipping, sammen med Stig Andersen Hvide, dømt for det. Etter dommen søkte Jakob tilflukt i Norge og deltok i kong Håkon Vs kriger mot Danmark. Med norsk hjelp holdt han seg i grevskapet sitt, og lot her oppbygge borgene Hunehals og Varberg.
I 1305 måtte han dog overlate Nørre Halland til kong Håkon, da denne inngikk forbindelse med hertug Erik av Sverige.
Lørdagskveld (maleri)
Lørdagskveld (også kalt «Nattløpere») er et maleri fra 1893 av den norske kunstneren Halfdan Egedius. Bildet ble malt da Egedius var 16 år, og var inspirert av folkeliv i Bø i Telemark
Bildet forestiller to unggutter som bedriver skikken nattløperi og er på vei til på besøk til ugifte jenter. To venner av Egedius, Tollef Klokkerstugo og Torleiv Stadskleiv stod modell for bildet.
Bildet ble kjøpt inn av kunstsamleren Olaf Schou og ble i 1899 gitt i gave til Nasjonalgalleriet. Bildet er tatt med i Tommy Sørbøs bok om Norges nasjonalmalerier.
Bildet ble motiv for et norsk frimerke i serien Norsk malerkunst, utgitt 7. oktober 1977 med valør 1 krone og 25 øre sammen med et bilde av August Cappelen.
Mellisa Hollingsworth-Richards
Mellisa Hollingsworth-Richards (født 4. oktober 1980 i Eckville i Alberta), canadisk skeletonkjører som deltok i de olympiske vinterleker 2006 i Torino og 2010 i Vancouver.
Hollingsworth vant en olympisk bronsemedalje i skeleton under vinter-OL 2006 i Torino. Hun kom på tredjeplass bak Maya Pedersen fra Sveits og britiske Shelley Rudman.
Andreas Bild
Per Andreas Bild (født 3. oktober 1971) er en svensk tidligere fotballspiller.
Andreas Bild var en av flere juniorspillere Öster sluset inn i seniorstallen i løpet av 1990-sesongen. Bild startet som angrepsspiller hos Öster, men etablerte seg etter hvert som en offensivt anlagt midtbanespiller. Da Nanne Bergstrand tok over som trener foran 1994-sesongen flyttet han Bild ned på sentral midtbane med begrunnelse om at han ikke var beredt for kjempe tilstrekkelig for å vinne ballen, men heller ville han ballen spilt på fot. Som rettvendt spiller mente Bergstrand han ville han gjøre større nytte.
I januar 1997 ble Bild innkalt til tropp til King's Cup som ble spilt den påfølgende måneden i Thailand. De to kampene Bild spilte under turneringen ble hans eneste for Sveriges seniorlandslag.
Bild forlot Öster da klubben rykket ned i 1998 til fordel for.
Da Hammarby etter 2001-sesongen ikke tilbød ham forlengelse av kontrakten etter, valgte han å gå til i nest øverste divisjon etter elleve sesonger i Allsvenskan.
Bild spilte for Sverige i Ungdoms-VM i 1991.
Ramiro Garcés av Viguera
Ramiro Garcés (født ca 945, død 9. juli 981) var fra 972 til 981 konge av Viguera av Huset Jiménez.
Kongdømmet Viguera (baskisk: Viguerako Erresuma) var en kortvarig statsdannelse (årene 970-1005) med byen Viguera i La Rioja (dagens Spania) som sentrum.
Bakgrunn
Han var en sønn av kong García I av Navarra († 970) og hans hustru Teresa, og dermed halvbror til kong Sancho II Abarca av Navarra († 994). Ramiro nevnes første gang i en urkunde fra faren fra året 953 ved siden av sine søsken Sancho og Urraca. På et senere tidsbunkt må hans andre bror Jimeno ha blitt født. Ved farens død i 970 ble storebroren Sancho konge av Navarra, som den gang omfattet landområdene rundt Pamplona og Nájera. Ramiro synes ikke å ha vært tiltenkt noen landområder, og i 971, da han bevitnet en skjenkelse fra broren til t abbediet San Millán de la Cogolla, hadde han ingen tittel.
Konge
Først i to urkunder fra 13. og 30. november 972 nevnes han første gang som konge av Viguera, og det fremgår at han er underkonge under broren. Fra en urkunde fra munkeme i abbediet San Martín de Albelda av 22. mai 974 fremgår det at Ramiros herrskapsområde over Viguera ved Río Iregua strekk seg videre til Leza ved Río Leza og dermed omfattet deler av La Rioja.
Sammen med sin bror og sin svoger, grev García Fernández av Castilla, engagerte Ramiro seg i kampen mot Córdoba-kalifatet (Al-Andalus). Han anførte sin hær mot San Esteban de Gormaz, som hans bror allerede hadde kringsatt, med den 6. juli 975 ble han beseiret av en maurisk hær ved Estercuel. Kort etter ble også broren beseiret ved San Esteban de Gormaz og jaget på flukt.
Året etter døde kalif al-Hakam II og ledelsen av kalifatet ble overtatt av vesiren Almansor († 1002), som skulle vise seg å bli de spanske kristne rikers farligste fiende. Men til å begynne med gikk ikke visirens maktovertakelse gelt glatt blant maurerne, og den mektige feltherren Galib gjorde opprør mot ham. Ramiro allierte seg med Galib, men de ble begge to beseiret av Almasor den 9. juli 981 i et slag ved Torrevicente, og drept.
Ramiro hadde to sønner, Sancho og García. Det er ikke lett å finne ut av om de etterfulgte ham på tronen, eller om det lille kongedømmet da allerede ble gjenforenet med Navarra.
Huw Thomas
Huw Jeremy Wyndham Thomas (født 25. februar 1958) er en britisk lege med spesialisering i gastroenterologi. Siden 1994 har han vært overlege ved St. Mary’s Hospital i London og direktør for Familiekreftklinikken ved St. Mark’s Hospital i London. I 2007 ble han utnevnt til professor i gastrointestinal genetikk ved Imperial College London. I juli 2014 ble han utnevnt til sjef for Medical Household, den medisinske delen av Royal Household, hoffet til den britiske monarken, og dronningens lege.
Utdannelse
Thomas ble født den 25. februar 1958 i London i England. Han ble utdannet ved Harrow School, en privatskole for gutter i London. Han studerte pre-klinisk medisin ved Trinity College, Cambridge, og ble uteksaminert med graden bachelor of arts (BA) i 1979: i henhold til tradisjon ble hans BA forfremmet til graden Master of Arts (MA Cantab). Han tok videre studier i medisin ved London Hospital Medical College, og fullførte gradene Bachelor of Medicine, Bachelor of Surgery (MBBS) i 1982. Han utførte kreftforskning ved University College, London, for å fullføre doktorgraden (PhD) i 1991.
Fylkesvei 2378
Frem til 2019 hadde veien betegnelsen fylkesvei 115 (Oppland).
Luohu
Den 25. oktober 1990 ble Fastlands-Kinas første McDonald's åpnet her.
Administrative enheter
Bydistriktet består (2011) av ti subdistrikter:
Estadio Ramón Sánchez Pizjuán
Estadio Ramón Sánchez Pizjuán hevdes å være «et fort» for, som aldri har tapt en fotballkamp mot en internasjonal motstander på dette stadionet. Også Sevilla FC har kun tapt én gang her, mot nederlandske AZ Alkmaar under gruppespillet i UEFA-cupen 2006/07.
Ramón Sánchez Pizjuán har et tilskuerantall på 45 500 og ble åpnet den 7. september 1958 som erstatning for Estadio Nervion. Stadionet har kallenavnet «La Bombonera» (mest brukt for å referere til Estadio Alberto J. Armando, som er hjemmebanen til Boca Juniors) eller «La Bombonera de Nervión» som hentyder til nabolaget Nervion hvor Estadio Ramón Sánchez Pizjuán er lokalisert.
Abdinasir Said Ibrahim
Abdinasir Said Ibrahim (født 1. juli 1989) er en somalisk friidrettsutøver, som konkurrerer på 5000 meter. Han representerte Somalia under Sommer-OL 2008, der han ble utslått i de innledende rundene.
Besselvassheia
Besselvassheia er det høyeste punktet på øya Frøya i Trøndelag. Det har en høyde på 76 meter over havet.
Navnekonkurransen ble satt i gang etter at Drillo i en samtale med frøyværingen Frank Angelvik påpekte at det høyeste punktet på Frøya var uten navn. Sammen med kjentmannen Halgeir Hammer ble det utlyst en navnekonkurranse i september 2009.
Blant navneforslagene som ble vraket i konkurransen var «Frøyberget», «Frøytuva», «Halgeirtoppen», «Halgeirguten» og «Besselberget».
Den filippinske ambassade i Washington
Den filippinske ambassade i Washington er faktisk noe eldre enn Filippinenes uavhengighet, og er landets eldste utenriksstasjon. Den første legasjon med ambassades rang formelt er imidlertid Den filippinske ambassade i Tokyo.
Ambassaden ble formelt grunnlagt den 4. juli 1946. Den filippinske ambassadør fikk en egen residens i 1950-årene etter at president Quezons plan om å omgjøre den filippinske presidents midlertidlige offisielle residens i Shoreham Hotel ble oppgitt av president Osmeña.
I 1991 begynte bygningen av en ny kansellibygning tvers over gaten fra den gamle bygningen. Bygningen ble ferdig i 1993, og grenser til gatene Massachusetts Avenue, 17th Street N, og Bataan Street. Den ligger gunstig til i nabolaget Embassy Row i Washington D.C. Den gamle bygningens fremtid er fremdeles (2007) uviss.
Murrumbidgee (elv)
Murrumbidgee er en større elv i delstaten New South Wales i Australia og Australian Capital Territory. Den er en bielv av Murray og renner 1 485 kilometer i en vest-nordvestlig retning fra Snowy Mountains gjennom Australian Capital Territory før den renner sammen med Murray ved grensen mellom Victoria og New South Wales.
Tidligere mottok elven mer smeltevann fra Snowy Mountains, men fra 1960-årene har dette blitt mindre på grunn av omledning av vannet i forbindelse med Snowy Mountains Scheme.
Princesa Isabel
Princesa Isabel er en kommune i delstaten Paraíba i nordøstregionen av Brasil.
Fatty’s Wine Party
Fatty's Wine Party er en amerikansk stumfilm fra 1914, regissert av Fatty Arbuckle.
Handling
Fatty trenger penger og låner en dollar fra en venn, som venter på å ta med kjæresten Mabel til en fest. Mens Fatty går av gårde med dollaren sin, møter han Mabel som gir ham et kyss fordi han er veldig populær blant kvinnene. Alt dette ser mannen som har lånt Fatty dollaren, og to venner av ham. De legger også merke til Fatty og Mabel som forsvinner inn på en restaurant.
Selv om Fatty, som mangler penger, er motvillig til dette. De tre vennene hans ankommer også restauranten. De bestiller vin, før de forsvinner og legger igjen en regning på 27,50 dollar som Fatty blir nødt til å betale. Ute av stand til å betale for alt dette, blir han kastet ut - noe vennene hans synes er utrolig morsomt. Men Mabel planlegger en narrestrek mot dem, som hevn for dette.
Grønlandsveien
Grønlandsveien eller Grønlandsvegen kan vise til følgende veier eller gater i Norge:
John Carver
John Carver (født ca. 1576 i enten Nottinghamshire eller Derbyshire, England, død 15. april 1621 i det som ble Plymouth, Massachusetts, USA) var den første guvernør av Plymouth-kolonien.
Carver var en av pilegrimene som kom over i Mayflower og ble valgt til guvernør kort tid etter at de gikk i land. Han hjalp til med å bosette folkene i deres nye hjem, men døde etter fire måneder i april 1621.
Edenberga
Edenberga er et småsted i Ränneslöv sogn i Laholm kommune, Hallands län. Edenberga ligger mellom Laholm og Våxtorp, sør i Halland.
I Edenberga ligger den gamle brannstasjonen, bygdegården Sunny Hill (Solbacken) og gården Edenberga. I Edenberga ligger også Laholms motorbane og Edenbergamotet.
Kåre Siem
Kåre Siem (født 8. juni 1914 i Oslo, død 23. juni 1986) var en norsk musiker og forfatter.
Liv og arbeid
Kåre Siem ble utdannet under Nils Larsen og Erling Westher og debuterte i 1938. Under den andre verdenskrig hjalp han til med flukt til nabolandet. Siden arbeidet Siem som konsertpianist og kapellmester ved Chat Noir, Folketeateret og Oslo Nye Teater. Han akkompagnerte et titalls plater med svenske Karin Juel og Camilla Wicks, og hadde flere turneer i inn- og utland. Han var styremedlem i TONOs Populærkomponister (egen forening), tok initiativet til Musikkens Venner, Visens Venner og Det Norske Solistkor.
Han ga ut platen Kåre synger viser (RCA, 1961) akkompagnert av Bjørn Fongaard gitar. Med Robert Levin drev han Oslo musikkskole (1960–78). Videre skrev han musikk til tekster av Alf Prøysen, Per Asplin og Kari Bremnes, samt spilte i TV-serien På tokt med Mathilde som avstedkom plater (RCA 1962, Polydor 1976). I VG var han musikkskribent med spalten Akkorder. Av plateutgivelser kan nevnes samarbeidene med André Bjerke og Alf Prøysen. Av Bryggeriforeningen mottok Siem utmerkelsen Årets Ølhund i 1975, hvorpå han selv ga ut platen Øl er i alle fall øl (Polydor, 1976).
Siem var gift med ballettdanseren Alice Mürer Siem (1925–2002), og samarbeidet med henne blant annet ved Oslo Nye Teater.
Lena Boysen Hillestad
Lena Boysen Hillestad (født 20. april 1969 i Nittedal) er en hundekjørier i nordisk stil, slede-, sprint- og barmark-hundekjøring. Hun vant i perioden 1984–2008 25 VM, 15 EM og 30 NM, i tillegg til en rekke andre titler. Boysen Hillestad tilhører Holmenkollen Hundekjørerklubb og er gift med Kjetil Hillestad, som deler hennes interesse for sporten.
Ekteparet Hillestad deltok i VM i Gafsele i Sverige i 2007 hvorLena Boysen Hillestad vant sølv i 4-spann og ektemannen bronse med sitt 11-spann (han startet med 16 hunder) i nordisk stil. Tidligere i år vant Lena Boysen Hillestad nok et NM med sitt 4-spann.
Boysen Hillestad har vært svært sentral i utviklingen av greyster, en type trekkhund som er avlet spesielt med tanke på fart og utholdenhet.
Kjærlighet
Kjærlighet er en menneskelig følelse, vanligvis rettet mot et annet menneske. Kjærlighet er å være glad i noen. Mange vil si at kjærlighet er irrasjonell i sin natur, og derfor er vanskelig å definere, men en kan kanskje gruppere ulike former for kjærlighet:
Kjærlighetsforholdets utvikling
Et alminnelig norsk kjærlighetsforhold vil gå igjennom disse utviklingsfasene:
Lenge var det slik at i det ble sett på som tabu å sove på samme rom, bo sammen, eller ha seksuell kontakt før man faktisk har giftet seg, mens det i det moderne samfunn er blitt mer og mer vanlig at man blir godt kjent med hverandre før man gifter seg, samt å ende et forhold gjennom skilsmisse. I noen kulturer er det ikke uvanlig at ekteskapsforhold er noe som planlegges og avtales av foresatte snarere enn partene selv. I tidligere tider har det også vært slik i norsk kultur. I Norge i dag er det derimot ikke ualminnelig at partene aldri inngår ekteskap eller partnerskap.
Tradisjonelt innebærer en forlovelse oftest at dato for bryllupet er fastsatt.
Nordmenn i dag er generelt eldre ved inngåelse av ekteskap/partnerskap og stiftelse av familie enn i tidligere tider og andre kulturer.
North District
North District, eller Northern District kan vise til:
Kjærlighet
Kjærligheten i filosofien
Gresk tankeverden, og dernest latin, deler kjærligheten i tre grunnleggende deler. På gresk skilles det derfor mellom Eros (med avledningen erotikk), filia eller vennskap, og agape, den oppofrende kjærlighet, å bli elsket uavhengig av ens handlinger, som fikk mye å si for kristen tenkning.
Språkhistorie
De skandinaviske landene er unike fordi de skiller mellom kjærlighet på den ene siden, og elskov på den andre. Det har vært framlagt, blant annet av filosofen Tore Frost, at dette skriver seg fra kristen påvirkning. I flere europeiske språk skilles det ikke mellom verbet og substantivet, slik at vi får ordparene love og make love på engelsk, liebe og lieben på tysk, amour og aimer på fransk. Vårt tilsvarende verb er «å elske».
Kjærlighetsbegrepet er tradisjonelt ikke synonymt med elskovsbegrepet, fordi det rent begrepsmessig favner videre enn ren «elsk-hug». Det er grunner til å tro at det skriver seg fra det latinske Caritas, som er en oversettelse av gresk agape, altså den oppofrende kjærligheten.
Norges Informasjonsteknologiske Høgskole
Norges Informasjonsteknologiske Høgskole, forkortet NITH, var en privat høyskole i Oslo som tilbød bachelor- og mastergradsutdannelse innen informasjonsteknologi (IT). NITH var eiet av Anthon B Nilsen AS. Fra 2014 ble skolen en del av Westerdals og fortsatte under navnet Westerdals Oslo ACT.
Bachelorstudier
Skolen hadde, før 2014, ca. 650 studenter fordelt på hel- og deltidsstudier. Westerdals Oslo ACT tilbyr fortsatt bachelorutdanning i informasjonsteknologi med fordypning innen programmering, spillprogrammering, spilldesign, E-business, interaktivt design, digital markedsføring, 3D Grafikk og mobil apputvikling.
Masterstudier
NITH samarbeidet med Brunel University i London for å levere masterutdanning på et internasjonalt nivå. Masterstudiene går over to år på hel- eller deltid og gir gradene Master of Technology eller Master of Science.
Høsten 2011 var det siste året NITH startet opp master i samarbeid med Brunel, fra og med høsten 2012 tilbød NITH egenutviklede masterutdanninger.
Høyskolen tilbyr også deltidsstudier, forkurs, matematikkurs R1 og enkeltemner.
Historie
NITH skiftet navn fra Den Polytekniske Høgskolen (DPH) i januar 2002. Den Polytekniske Høgskolen ble etablert i 1995 etter en sammenslåing av de to høgskolene NHI Datahøgskolen og NKI Ingeniørhøgskolen. NKI Ingeniørhøgskolen ble etablert i 1964 og har utdannet mer enn 9 000 ingeniører. NHI Datahøgskolen oppsto som resultat av en sammenslåing av Norges Høgskole for Informasjonsteknologi (NHI) og Datahøgskolen i 1993. NITH hadde inntil 2007 utdanningstilbud også i Stavanger og Bergen.
Pierre de Vergne
Pierre de Vergne (død 6. oktober 1403) var en av den katolske kirkes kardinaler. Han var erkediakon ved domkirken i Rouen i Frankrike, og tilknyttet det apostoliske palass i Avignon.
Han ble utnevnt til kardinal i mai 1371 av pave Gregor XI, med Santa Maria in Via Lata som titulus.
Færøyenes økonomi
Færøyenes økonomi domineres av fiskerinæringen inkludert fiskeoppdrett, som samlet står for rundt 95 % av Færøyenes eksportinntekter og halvparten av bruttonasjonalproduktet (BNP). Finanskrisen på Færøyene 1989–1995 gjorde at arbeidsløsheten steg til rundt 10 %, og at en tredjedel av befolkningen utvandret, hovedsakelig til Danmark. Senere har arbeidsløsheten gått tilbake, og lå per 2007 på 1,4 %, som da var den 7. laveste i verden.
De evigvarende primærnæringene har gjort at arbeidsløshet har vært et noe ukjent fenomen på øyene, selv om svingninger i de internasjonale fiskeprisene kan føre til store svingninger i landets økonomi. Rundt 15 % av landets BNP kommer i dag fra årlige subsidier fra Danmark, men dette tallet er stadig på vei ned. Etter 2000 har nye arbeidsplasser innen informasjonsteknologi (IT) og andre forretningsprosjekter blitt fostret på Færøyene for å tiltrekke nye investeringer.
Færøysk hvalfangst (færøysk: grindadráp) er omstridt på verdensbasis. Fangsten er ikke-kommersiell og organisert av de enkelte bygdene, og derfor ikke noen av del øyenes eksport. Fangsten er strengt lovregulert, og overvåkes alltid av den lokale sysselmannen, tilsvarende en grindeformann.
Færøyenes valuta er færøysk krone, som kun er dansk kroner med færøyske motiver på sedlene, og dermed ingen selvstendig valuta. Færøyene valgte å stå utenfor daværende EF da Danmark ble medlem i 1973. Færøyene har imidlertid en frihandelsavtale med EU, underskrevet med EF i 1989.
Nøkkeltall
Tall fra CIA World Factbook og Hagstova Føroya.
Leizhou
Leizhou (kinesisk: 雷州市; pinyin: Léizhōu Shì; ellers Lei Chow) er en by på fylkesnivå i provinsen Guangdong i Folkerepublikken Kina. Den ligger inn under byprefekturet Zhanjiang.
Leizhou ligger på Leizhouhalvøya, og utgjør størsteparten av den. Minnan språket leizhouhua tales i området.
Kulturminner
Leizutempelet (Leizu ci, 雷祖祠) (for Chen Wenyu) ble i 1996 oppført på Folkerepublikken Kinas liste over kulturminner.
Samferdsel
Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke lenger sør på Leizhouhalvøya.
Darian Townsend
Darian Roy Townsend (født 28. august 1984 i Pinetown) er en sørafrikansk svømmer. Han var meddeltaker på stafettlaget som tok gull og satte verdensrekord på 4 x 100 m fri under Sommer-OL 2004 i Aten. Townsend studerte ved University of Arizona, men har også studert ved University of Florida.
Leizhouhalvøya
Leizhouhalvøya  (kinesisk: 雷州半岛, pinyin: Léizhōu Bàndǎo), er en halvøy i den sørvestligste del av provinsen Guangdong i Folkerepublikken Kina. Den har Tonkinbukten på sin vestside, det 30 km brede Qiongzhoustredet mot øya Hainan i sør, og det åpne Sørkinahavet i øst. Halvøya har enkelte inaktive vulkaner.
Halvøya er i den tropiske delen av Sør-Kina.
Zhanjiang, en havneby på østkysten, er den viktigste byen.
Minnanspråket leizhouhua tales i området.
Southern District (Alaska)
Southern District er et tidligere statistikkområde som utgjorde den sørlige og sørøstlige delen av distriktet Alaska. Distriktet ble opprettet før folketellingen i 1880, og ble brukt som statistikkområde til og med ved folketellingen i 1900.
Av statistiske grunner var Southern District delt inn i de fire statistikkdivisjonene Aleutian (senere Unalaska), Kodiak, Kuskokwim og Southeastern Districts ved folketellingene i 1880 og 1890. Ved folketellingen i 1890 ble den femte statistikkdivisjonen, Nushagak District, opprettet.
Southern District hadde ingen administrative funksjoner, og landområdene var direkte underlagt sentralregjeringen i Sitka.
I 1900 ble Alaska delt inn i dommerdistrikter, som også overtok funksjonen som statistikkområder. Første og tredje dommerdistrikt tilsvarte da grovt sett landområdene til Southern District.
Friidrett under Middelhavslekene 1951
Friidrett under Middelhavslekene 1951. Friidrett var en av tretten sporter under de første Middelhavslekene som ble arrangert i Alexandria i Egypt i perioden 5. oktober til 20. oktober 1951. Det ble konkurrert i 23 øvelser i friidrett, kun for menn. Frankrike ble beste nasjon med ni gullmedaljer foran Italia med seks.
Wutai Shan
Wutai Shan (kinesisk: 五台山; pinyin: Wǔtái Shān, Femplatåfjellet) er et fjell i fylket Wutai i provinsen Shanxi i Folkerepublikken Kina.
Buddhistisk hellig fjell
Det er et av de fire hellige fjell i Kina for buddhister. Fjellene huser mange av Kinas viktigste klostre og templer. Wutai Shans kulturarv består av 53 kloster som fikk status som verdensarv i 2009.
Wutai er hjemsted for visdommens Bodhisattva, Manjusri eller Wenshu (tradisjonelt: 文殊) på kinesisk. Wutai Shan har også en kobling til den tibetanske buddhismen.
Fjellet har fått sitt navn fra sin uvanlige topografi, bestående av fem avrundede topper (nordre, søndre, østre, vestre og midtre), av hvilke den nordre, kalt Beitai Ding eller Yedou Feng, er den høyeste, og faktisk det høyeste punkt i det nordlige Kina.
Wutai Shan var det første av de fire fjell som ble identifisert, og omtales ofte som "det første av de fire store fjell." Fjellet ble identifisert ved hjelp av en passus i Avatamsaka Sutra (Húayán jīng; 華嚴經), som beskriver mange av Bodhisattvas boliger. I kapittelet sies Manjusri å vistes på "et klart kaldt fjell" i nordøst. Dette fungerte som et kart for fjellets identitet, og dets alternative navn "Klart kaldt fjell" (Qīngliáng Shān; 清涼山).
Bodhisattvaen tros å ofte manifestere seg selv på fjellet, noe som innebærer at han tar form som en vanlig pilegrim, munk, eller det vanligste merkelige femfargede skyen.
Wutai Shan har noen av Kinas eldste trebygniner som har overlevd siden Tangdynastiets dager (618-907). Dette omfatter hovedhallen i Nanchanklostret og østre hall i Fuguangklostret, oppført i 782 henholdsvis i 857. De ble oppdaget i 1937 og 1938 av et lag arkitekturhistoriker med blant andre den kjente historikeren Liang Sicheng. Den arkitektoniske designen av disse bygninger har siden da blitt studert av ledende sinologer og eksperter på tradisjonell kinesisk arkitektur, som blant andre Nancy Steinhardt. Steinhardt klassifiserte bygningene etter halltypene gjengitt i Yingzao Fashi, en kinesisk bygningsmanual skrevet på 1100-tallet.
I 2009 håpet myndighetene att helligdommen på Wutaishan skulle overveies å bli et verdensarvsted. Lokalbefolkningen har imidlertid hevdet at de er blitt tvunget fra sine hjem forut for søknaden.
Større templer
Nanshantemplet (kinesisk: 南山寺) er et stort tempel på fjellet, først oppført under Yuandynastiet. Hele templet omfatter sju terrasser inndelt i tre deler. De nedre tre terrassene er navngitt som Jiletempelet (极乐寺); det mitderste Shandehallen (善德堂); de øvre tre Youguotempelet (佑国寺). Andrr større tempel er blant annet Xiantongtemplet, Tayuantemplet og Pusadingtemplet.
Andre viktige tempel i Wutaishan er: Shouningtemplet, Bishantemplet, Puhuatempelet, Dailuo Ding, Qixiantempelet, Shifang Tang, Shuxiangtempelet, Guangzongtempelet, Yuanzhaotempelet, Guanyin Dong, Longquantempelet, Luomuhoutempelet, Jingetempelet, Zhenhaitempelet, Wanfo Ge, Guanhaitempelet, Zhulintempelet, Jifutempelet, Gufotempelet, Yanqingtempelet, Nanchantempelet, Mimitempelet, Foguangtempelet, Yanshantempeley, Zunshengtempelet og Guangjitempelet.
Mayumi Raheem
Mayumi Raheem (født 15. september 1991) er en srilankisk svømmer, som spesialiserer seg i disiplinen fristil.
Raheem har ingen større internasjonale resultater, og fikk sin olympiske debut da han representerte Sri Lanka under Sommer-OL 2008, der han ble slått ut i de innledende heatene.
Samoset
Samoset var den første innfødte amerikanske indianeren som tok kontakt med pilegrimene. De var mer enn overrasket da han en dag mens de var travelt opptatt med å bygge bosetningen spaserte tvers gjennom leiren og hilste dem på engelsk. Det er påstått at han sa «velkommen».
Han var medlem av en abenaki sachem stamme som bodde på den tiden i Maine. Han ble en sagamore, en underordnet høvding, i sin stamme og besøkte høvding Massasoit.
Han hadde lært sitt gebrokne engelsk fra engelske fiskere som kom for å fiske utenfor Monhegan-øya.
Etter å ha tilbrakt kvelden med pilegrimene, kom han tilbake to dager senere med Squanto.
Figures de cire
Figures de cire er en fransk stumfilm fra 1914, regissert av Maurice Tourneur.
Handling
På grunn av et veddemål lover en mann å tilbringe en hel natt i et voksmuseum, fylt med skumle scener fra virkelige forbrytelser.
Valentin Vilhelm Hartvig Huitfeldt
Valentin Vilhelm Hartvig Huitfeldt (født 30. april 1719 på Elingård, død 20. november 1792) var en dansk-norsk offiser og godseier. Han ble generalmajor, kammerherre og hvit ridder av Dannebrogordenen.
Karriere
Han var sønn av general Henrik Jørgen Huitfeldt og Birgitte Christine Kaas. I motsetning til sin far tjenestegjorde Huitfeldt ved flere regimenter. Han begynte sin løpebane som fenrik ved Det Gevorbne Infanteriregiment i 1736, og ble året etter sekondløytnant ved dette. Fra 1739 tjenstegjorde han ved Livgarden til Fods i København. I 1744 ble han kaptein ved 2. Smålenske Nationale Regiment, og i 1749 igjen forflyttet til København. I 1753 fikk han majors grad ved Det Gevorbne Infanteriregiment og ble i 1759 oberstløytnant ved samme regiment. I 1761 ble han sekond-oberstløytnant ved sin fars gamle avdeling, 1. Smålenske Infanteriregiment. I 1765 ble han virkelig oberstløytnant, og i 1769 oberst og sjef for 1. Bergenhuske Nationale Infanteriregiment. Samtidig ble han også kammerherre. I 1772 ble han forflyttet til 2. Akershuske Infanteriregiment og fikk i 1777 generalmajors grad. I 1782 ble Huitfeldt hvit ridder.
Huitfeldt nøt anseelse som en dyktig og ærekjær offiser. I 1764 uttalte hans daværende regimentssjef, generalmajor Claus Jørgen Schnell, om ham: "Sein Vater ist Generallieutnant und Chef des Isten Smaalehnsehen Regiments gewesen. 1st von Persohn beherzt, munter und dabey faeil. Seine Conduite ist bedaehtsam und zu reehter Zeit resolvirt. Er liebet den Dienst und ist zu denselben vollkommen geschiekt. Seine Auffiihrung ist wohl anstindig, sein Wesen freundlich, gesetzt und ganz militair. Sein Endzweek und Augemark ist die Ehre. Die UmsVinde seiner Haushaltungs Geschifte aber sind in einiger Unordnung, und mit Schulden behaftet."
Levemann
Denne "uorden og gæld" skulle komme til å avslutte Huitfeldts karriere. Allerede fra sin ungdom var han vant til at leve på en stor fot. Da han sammen med sin bror tjenestegjorde i København, gikk de under navnet «de norske prinser» på grunn af deres flotte vaner. Huitfeldts inntekter tillot ikke i lengden dette leveviset, og han måtte kvitte seg med sine eiendommer. I 1778 måtte han selge herregården Elinggård. Hans etterkommer, norsk riksarkivar H.J. Huitfeldt-Kaas, har sammenlignet situasjonen med "den reisende, som etterhvert kaster ut det ene barnet etter det andre til de forfølgende ulver." Etter å ha blitt anmeldt av en fordrukken og ondskapsfull kollega ble han i 1788 stilt for krigsrett og avskjediget for å ha mottatt "skænk og gave".
Oslo Militære Samfund har et portrettmaleri av Huitfeldt.
Puxinanã
Puxinanã er en kommune i delstaten Paraíba i nordøstregionen av Brasil.
Leif Brønn
Leif Brønn (født 29. september 1918, død 13. august 1976 på Hamar ) var en norsk motstandsmann i Kompani Linge og offiser. Han er kjent for sin innsats under andre verdenskrig.
Biografi
Brønn var fra Nordli i Nord-Trøndelag. Før andre verdenskrig studerte han medisin.
Under krigen tok Brønn seg til Sverige og videre til Storbritannia. Han ble med i Norwegian Independent Company No. 1, senere kjent som Kompani Linge, og deltok i flere aksjoner i det okkuperte Norge.
Han var med i Lofotraidet i mars 1941. I 1942 deltok han i Operasjon Tårnfalk. Sammen med Per Getz og Thorleif Grong ble han i september 1942 satt over til Norge av Shetlandsgjengen for å sabotere gruvene til Fosdalens Bergverk i Malm, der det ble tatt ut jernmalm. Anlegget ble sprengt 5. oktober. Ved andre aksjoner ble han sluppet i fallskjerm over bestemmelsesstedet. I oktober og november 1943 deltok han sabotasjeaksjoner mot Thamshavnbanen. Fra oktober 1944 var han med som radiooperatør i underoperasjonen Lamplight, en del av den større Operasjon Sunshine.
Brønn ble dekorert med St. Olavsmedaljen med to ekegrener.
Svenska Akademiens ordlista över svenska språket
Svenska Akademiens ordlista över svenska språket (SAOL) er en ordbok i ett bind, utgitt av Svenska Akademien. Første utgave kom i 1874 og nye reviderte utgaver gis fortløpende ut. Med SAOL fikk det svenske språket en felles norm for hvordan ordene skulle staves.
Den nyeste utgaven er den 13. rekken og kom ut i 2006. Siden 2003 har boken vært tilgjengelig på Internett.
Ordlisten må ikke forveksles med den langt mer omfattende Svenska Akademiens ordbok.
Luis Navas
Luis Miguel Navas González (født 2. februar 1980), cubansk baseballspiller som deltok i de olympiske leker 2004 i Athen og 2008 i Beijing.
Navas vant en olympisk sølvmedalje i baseball under sommer-OL 2008 i Beijing. Han var med på det cubanske laget som kom på andreplass i turneringen bak Sør-Korea. Cuba tapte finalen mot Sør-Korea med 2-3. Det var femte og siste gangen som baseball var med på det olympiske programmet.
Ligning (matematikk)
En ligning eller likning er i matematikk et utsagn som uttrykker at to størrelser er like. Ligningen består av en venstreside og en høyreside, samt et likhetstegn som viser at de to sidene er like:
Å løse en ligning innebærer å finne verdier for de variablene som medfører at ligningen er sann. Variablene kalles da for de ukjente i ligningene. I ligninger med én ukjent betegnes denne ofte med x. En ligning kan ha ingen, én eller mange løsninger, og en løsning som tilfredsstiller ligningen kalles en rot i ligningen. Løsningen til en ligning kan være et tall, som i en algebraisk ligning, men løsningen kan også være en funksjon, som i en differensialligning og i en integralligning. Andre typer matematiske objekt kan også opptre som løsning til ligninger, for eksempel vektorer eller matriser.
En ligning som alltid er oppfylt, uansett valg av den ukjente, kalles en identitet. Det tredje og siste eksempelet over er en identitet.
En ligning med flere variable vil definere en relasjon mellom variablene, og begrepet formel brukes ofte synonymt med ligning. Formler og ligninger brukes for å beskrive sammenhenger mellom størrelser i et matematisk språk, som for eksempel i Einsteins berømte ligning E = mc2.
Studiet av ligninger har vært sentralt for utviklingen av algebra, og ligningsteori er en sentral del av dette fagfeltet. Med utgangspunkt i praktiske problemstillinger har en gjennom historien forsøkte å finne aksepterbare løsninger på ligninger. Hva som har vært akseptert som en løsning har endret seg etter som fagfeltet matematikk har utviklet seg. I tilfeller der løsningen ikke lar seg uttrykke eksplisitt kan en ofte likevel si noe om egenskaper til løsningen, for eksempel at denne eksisterer og er entydig. I numerisk matematikk forsøker en å finne tilnærmede løsninger til ligninger som ikke lar seg løse eksakt.
Løsning av ligninger
Løsning av en ligning med én eller flere ukjente kan formelt skrives på forma
I tilfellet av flere ukjente vil x være definert som en vektor. Også f kan oppfattes som en vektor, dersom en har et ligningssystem med flere ligninger. Et system av ligninger med like mange ukjente som ligninger kalles ofte for et simultant sett av ligninger, fordi alle ligningene må løses simultant.
I praktisk regning og også i teoretisk matematikk krever en ofte at løsningen skal være av en bestemt type, eller mer presist: være inneholdt i en bestemt mengde. Kravet kan for eksempel være at løsningen skal være et reelt tall eller et reelt, positivt tall. I en såkalt diofantisk ligning krever en for eksempel at løsningen skal være et helt tall. Dersom en ønsker å presisere mengden der løsningen skal finnes, skriver en gjerne problemet som
Om det eksisterer en eller flere røtter i ligningen vil avhenge av definisjonen av mengden V.
Løsningsmengde og løsningsrom
har for eksempel løsningsmengden {-1,1}.
Dersom ligningen er lineær, så vil summen av to løsninger også være en løsning for ligningen. Løsningsmengden er da et vektorrom og kalles løsningsrommet.
Lukket form for løsningen
Dersom en er i stand til å finne løsningen av en ligning og uttrykke denne ved hjelp av et endelig antall ledd av velkjente funksjoner, så sier en at ligningen har en analytisk løsning eller også en løsning på lukket form.
Studiet av ligninger og jakten på løsninger har i mange tilfeller ført til definisjon av nye funksjoner, slik at en har fått utvidet oppfatningen av hva en mener med velkjente funksjoner.
Eksistens og entydighet
En løsning til en ligning er entydig viss og bare viss det eksisterer kun én løsning til ligningen.
Eksistens-og-entydighetsteorem er spesielt viktige for differensialligninger.
Løsningsmetoder
En iterativ løsningsmetode lager en følge av løsningsforslag som suksessivt utgjør en bedre og bedre tilnærming til den eksakte løsningen. Hver iterasjon bruker de foregående til å lage en bedre tilnærming, og iterative metoder trenger et første gjett på løsningen for å komme i gang. En konvergent iterativ metode vil etter uendelig mange iterasjoner kunne gi den eksakte løsningen. I noen tilfeller vil iterasjonen bare gi den «best mulig» tilnærmede løsningen, i den mengden der en søker etter løsningen. Fikspunkt-iterasjon og Newton-Raphsons metode er eksempel på iterative metoder.
Et første steg i en løsningsprosess vil ofte forsøke å omforme ligningen til en alternativ eller enklere form der løsningen er kjent, og mange kreative metoder er i bruk. Substitusjon er en teknikk der en variabel eller en annen del av ligningen blir skiftet ut med en ny variabel, for eksempel vil substitusjonen u = x2 overføre den følgende ligningen til en andregradsligning i u der løsningen er kjent:
Eliminasjon innebærer å gjennomføre operasjoner som fjerner en variabel eller en annen del av et ligningssett. I det følgende eksempelet vil summasjon av ligningene eliminere den ene ukjente y og gi en enkel ligning å løse for den andre ukjente x:
Inverse funksjoner
Løsningen av en ligning kan formelt skrives ved hjelp av definisjonen av en invers funksjon. Gitt problemet
der y er en kjent størrelse. Dersom den inverse funksjonen til f eksisterer, så kan løsningen skrives som
Inversen vil eksistere dersom f er bijektiv, og løsningen av ligningen er da entydig.
Grunnleggende behandling av ligninger
Gyldigheten av en ligning, om den er sann eller usann, vil ikke bli endret dersom en utfører en av de følgende operasjonene på ligningen:
De algebraiske egenskapene (1-4) medfører at likhetsrelasjonen er en kongruensrelasjon for en kropp. Et eksempel på en kropp som tillater disse operasjonen er mengden av reelle tall R. Dersom løsningsrommet er lik mengden av naturlige tall, så vil divisjon generelt ikke være en lovlig operasjon.
Identiteter
En identitet er en ligning som alltid er sann, uansett valg av variable i ligningen. For å markere at en ligning er en identitet brukes ofte identitetstegnet ≡, som i det følgende eksempelet
Kvadratsetningene og kuberingssetningene er eksempel på identiteter. Velkjent er også den trigonometriske identiteten
Lineære ligninger
En lineær ligning har forma
der A er en skalar, en matrise eller en lineær funksjon. En lineær ligning sies å være homogen dersom b er lik null, ellers er den inhomogen.
Et lineært ligningssystem med like mange ukjente som ligninger kan løses ved hjelp av Cramers regel eller ved Gausseliminasjon. Dersom antallet ligninger er flere enn antallet ukjente, sies ligningssystemet å være overbestemt. Slike system har som regel ingen løsninger. I et underbestemt system er tallet på ligninger mindre enn antall ukjente.
Algebraiske ligninger
En algebraisk ligning over en gitt kropp er en polynomligning der koeffisientene er inneholdt i den definerte kroppen. En algebraisk ligning i én variabel over mengden av reelle tall har den generelle forma
der koeffisientene ai (i = 1,….,n) er reelle tall.
Andregradsligningen er en av de enkleste algebraiske ligningene. Et velkjent eksempel på en algebraisk ligning i to variabler er ligningen for en sirkel med radius lik 1:
Generaliseringer av slike ligninger ligger til grunn for algebraisk geometri.
Algebraens fundamentalteorem
Ifølge algebraens fundamentalteorem har en kompleks n-te-grads polynomligning av én variabel eksakt n røtter, når multiplisiteten til rota er tatt i betraktning. Dersom røttene xi (i = 1,…,n) er kjente, så kan polynomligningen skrivest på den faktoriserte forma
Røttene trenger ikke være reelle, selv om koeffisientene i polynomet er reelle.
Galois-teori
I Galois-teori, oppkalt etter matematikeren Évariste Galois, studerer en relasjoner mellom røttene i algebraiske ligninger.
På samme måte som andregradsligninger kan også løsning av tredjegradsligninger og fjerdegradsligninger uttrykkes på lukket form ved hjelp av aritmetiske operasjoner og rotutdraginger. Cardanos metode gir løsningen av den generelle tredjegradsligningen, mens Ferraris metode kan brukes for fjerdegradsligninger.
I 1824 viste Niels Henrik Abel at dette ikke er mulig for løsningen av den generelle polynomligningen av grad større eller lik fem, og dette resultatet er kjent som Abel-Ruffini-teoremet. Merk at fundamentalteoremet viser at også femtegradsligninger alltid har løsninger, – en kan bare ikke alltid uttrykke disse på sluttet form.